Službeni glasnik Grada Osijeka br. 8 od 29. svibnja 2024.

Na temelju članka 230. Pravilnika o proračunskom računovodstvu i Računskom planu („Narodne novine“ br. 158/23), a u svezi s člankom 82. stavkom 2. Pravilnika o proračunskom računovodstvu i Računskom planu („Narodne novine“ br. 124/14, 115/15, 87/16, 3/18, 126/19 i 108/20) i članka 19. točke 2. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21 i 5/21-pročišćeni tekst) Gradsko vijeće Grada Osijeka na 22. sjednici održanoj 27. svibnja 2024., donijelo je 

O D L U K U

o raspodjeli rezultata Grada Osijeka za 2023.

Članak 1.

Ovom odlukom utvrđuje se raspodjela rezultata iskazanog u Bilanci Grada Osijeka, razina 22, na dan 31. prosinca 2023.

Članak 2.

Rezultat poslovanja po pojedinim kategorijama prihoda/primitaka i rashoda/izdataka, nakon izvršenih zakonom utvrđenih korekcija, iskazan je u bilanci Grada Osijeka na dan 31. prosinca 2023. u iznosu od 22.260.345,87 eura i to:
	Broj računa
	Naziv računa
	Stanje 31.12.2023.

	92211
	Višak prihoda poslovanja
	17.429.091,52

	92222
	Manjak prihoda od nefinancijske imovine
	-4.606.371,78

	92213
	Višak primitaka od financijske imovine
	9.437.626,13

	
	Višak prihoda i primitaka raspoloživ u sljedećem razdoblju
	22.260.345,87



Ostvareni višak prihoda poslovanja Grada Osijeka u 2023. rasporedit će se na manjak  prihoda od nefinancijske imovine u iznosu od 4.606.371,78 eura nakon čega višak prihoda poslovanja iznosi 12.822.719,74 eura. Višak primitaka od financijske imovine ostaje nepromijenjen i iznosi 9.437.626,13 eura. 
Ukupan višak prihoda i primitaka u iznosu od 22.260.345,87 eura uključit će se prvim Izmjenama i dopunama Proračuna Grada Osijeka za 2024.

Članak 3.

Za provedbu ove odluke zadužuje se Upravni odjel za financije i fondove Europske unije, Odsjek za računovodstvo i Odsjek za proračun.

Članak 4.

Ova odluka stupa na snagu osmoga dana od dana objave u Službenom glasniku Grada Osijeka.

Osijek, 27. svibnja 2024.

